A RDA fue gubernata entre os anyos 1949 y 1989 por o Partito Socialista Unificato d'Alemanya (en alemán Sozialistische Einheitspartei Deutschlands). O SED estió producto d'a unificación d'o Partito Comunista d'Alemanya (KPD) y o Partito Socialdemocrata d'Alemanya (SPD) d'a zona oriental controlata por a URSS. Nominalment, o SED, chunto con a suya organización chovenil (a FDJ), os sendicatos (FDGB) y atros chicotz partitos politics, formaban o Frent Nacional d'Alemanya Democratica.